ΓΡΑΠΤΗ ΕΡΩΤΗΣΗ P-1235/00

υποβολή: Glyn Ford (PSE) προς την Επιτροπή

(10 Απριλίου 2000)

Θέμα: Ηπόθεση Bristol Austria Dipl. Ing. K.J.Madden εναντίον Pfeifer Ges. m.b.H.

Η Bristol Austria Dipl. Ing. K.J.Madden είναι μια μικρή εταιρεία καταχωρημένη στο όνομα του ιδιοκτήτη της, του κ. Ken J. Madden. Η εταιρεία παρέχει συμβουλές σε βρετανικές επιχειρήσεις που επιθυμούν να πραγματοποιήσουν εξαγωγές στήν Κεντρική Ευρώπη και έχει ιδίως συναλλαγές με την Bristol Uniforms Ltd. η οποία προμηθεύει πυροσβεστικές στολές στην Πυροσβεστική της Αυστρίας. Η εταιρεία του κ. Madden διαθέτει ιστοθέση με τη διεύθυνση: bristol-austria.com.

Μια αυστριακή εταιρεία ονομαζόμενη Pfeifer Ges. m.b.H. πιέζει την εταιρεία του κ. Madden να αλλάξει τη διεύθυνση της ιστοθέσης της από bristol-austria.com σε κάτι άλλο που να μην περιέχει τη λέξη Αustria. Η εταιρεία του κ. Madden διαθέτει προθεσμία μέχρι τις 6 Απριλίου προκειμένου να συμμορφωθεί με το αίτημα αυτό, διαφορετικά ηπόθεση θα οδηγηθεί στη δικαιοσύνη. Ωστόσο, από τη διεύθυνση της ιστοθέσης δεν συνάγεται ότι η εταιρεία είναι κάτι διαφορετικό από αυτοτελής ιδιωτική επιχείρηση.

Η Pfeifer είναι σχεδόν μονοπώλιο στην Αυστρία, δεδομένου ότι είναι ένας από τους δύο παραγωγούς ενδυμάτων πυροπροστασίας της χώρας. Το 1997 μηνύθηκε από τον Αυστριακό Πυροσβεστικό Σύνδεσμο επειδή χρησιμοποίησε ψευδώς τον λογότυπο του Συνδέσμου μαζί με την ονομασία μιας θυγατρικής της εταιρείας, ενώ πιο πρόσφατα έθεσε σε κυκλοφορία στην ευρωπαϊκή αγορά μια νέα πυροσβεστική στολή για την οποία τόσο ο BTTG (ο κορυφαίος βρετανικός οργανισμός δοκιμών) όσο και δυο γερμανικοί οργανισμοί δοκιμών, αποφάνθηκαν ύστερα από εντατικές δοκιμές ότιπολείπεται κατά 32 % από τις απαιτούμενες προδιαγραφές.

Πρόκειται η Επιτροπή να εξετάσει το θέμα και να αποφασίσει κατά πόσον η Pfeifer Ges.m.b.H. ενεργεί παρανόμως όταν προσπαθεί να εξαναγκάσει την εταιρεία του κ. Madden να αλλάξει τη διεύθυνση της ιστοθέσης της;

Απάντηση του κ. Bolkestein εξ ονόματος της Επιτροπής

(12 Μαΐου 2000)

Η ερώτηση του Αξιότιμου Μέλους του Κοινοβουλίου αφορά, όπως φαίνεται από τις παρεχόμενες πληροφορίες, μια διαφορά σχετικά με όνομα τομέα ανωτάτου επιπέδου.COM.

Η καταχώριση ονομάτων τομέων με την ένδειξη.COM αποτελεί ευθύνη της εταιρίας Network Solutions Inc. (NSI). Ο Οργανισμός του Διαδικτύου για την Εκχώρηση Ονομάτων και Αριθμών (ICANN) έχει θεσπίσει μια ομοιόμορφη διαδικασία επίλυσης διαφορών που μπορεί να εφαρμοστεί σε όλες τις διαφορές που συνδέονται με εμπορικά σήματα και προκύπτουν από την καταχώριση με την ένδειξη.COM.

Βάσει της πολιτικής του ICANN, τα περισσότερα είδη διαφορών σχετικά με όνομα τομέα που βασίζεται σε εμπορικό σήμα πρέπει να επιλύονται με συμφωνία, συμβιβασμό ή προσφυγή σε δικαστήριο, πριν οπεύθυνος καταχώρισης ακυρώσει, αναστείλει ή μεταφέρει ένα όνομα τομέα (βλέπε http://www.icann.org/udrp/udrp.htm). Οι διαφορές που προκύπτουν από καταχρηστικές καταχωρίσεις ονομάτων τομέων (για παράδειγμα, κυβερνοκαταληψίες) μπορούν να επιλυθούν με συνοπτικές διοικητικές διαδικασίες που κινεί ο κάτοχος δικαιωμάτων εμπορικού σήματοςποβάλλοντας καταγγελία σε εγκεκριμένο φορέα παροχήςπηρεσιών επίλυσης διαφορών.

Η Επιτροπή δεν είναι αρμόδια να αποφασίζει για τέτοιεςποθέσεις. Ο ψηφοφόρος του Αξιότιμου Μέλους του Κοινοβουλίου θα πρέπει ίσως να ζητήσει νομική συμβουλή από ειδικό στον τομέα αυτό.